Likumprojekts

**Par Latvijas Republikas valdības un Lielbritānijas un Ziemeļīrijas Apvienotās Karalistes valdības līguma par ieguldījumu veicināšanu un aizsardzību** **denonsēšanu**

**1. pants.** Latvijas Republikas valdības un Lielbritānijas un Ziemeļīrijas Apvienotās Karalistes valdības līgums par ieguldījumu veicināšanu un aizsardzību tiek denonsēts.

**2. pants.** Denonsēšana notiek saskaņā ar Latvijas Republikas un Lielbritānijas un Ziemeļīrijas Apvienotās Karalistes Vienošanos par Latvijas Republikas valdības un Lielbritānijas un Ziemeļīrijas Apvienotās Karalistes valdības līguma par ieguldījumu veicināšanu un aizsardzību izbeigšanu (turpmāk – Vienošanās).

**3. pants.** Ārlietu ministrija nodrošina Vienošanās noslēgšanu diplomātisko notu apmaiņas ceļā un koordinē Vienošanās paredzēto saistību izpildi.

**4. pants.**  Vienošanās stājas spēkā tajā noteiktajā laikā un kārtībā, un Ārlietu ministrija par to paziņo oficiālajā izdevumā "Latvijas Vēstnesis".

**5. pants.** Līdz ar Vienošanās spēkā stāšanos spēku zaudē likums "Par līgumu starp Latvijas Republikas valdību un Lielbritānijas un Ziemeļīrijas Apvienotās Karalistes valdību par ieguldījumu veicināšanu un aizsardzību" (Latvijas Vēstnesis, 1995, 19. nr.) un Ministru kabineta 2000. gada 11. janvāra rīkojums Nr. 11 "Par Latvijas Republikas valdības un Lielbritānijas un Ziemeļīrijas Apvienotās Karalistes valdības līgumu par 1994. gada 24. janvāra Latvijas Republikas valdības un Lielbritānijas un Ziemeļīrijas Apvienotās Karalistes valdības līguma par ieguldījumu veicināšanu un aizsardzību darbības paplašināšanu uz teritorijām, par kurām Apvienotās Karalistes valdība ir atbildīga starptautiskajās attiecībās, – Menas salu, Gērnsijas salu un Džērsijas salu".

Ārlietu ministra vietā –

finanšu ministrs

J. Reirs